Et rutinetjek for diabetes gav et noget andet svar, end hvad Christian Sørensen fra Sjørring tæt ved Thisted havde forventet. En ny genteknologi, der blev benyttet på hans blodprøver, kunne nemlig vise, at Christian Sørensen lider af den sjældne muskelsygdom Limp Girdle muskedystrofi. - Lægerne sagde, du er da godt nok mærkelig. Jeg havde forventet, at du sad i kørestol, da jeg læste din journal, fortæller Christian Sørensen. Inden blodprøven, der gav det livsændrende svar, viste Christian Sørensen ikke det store til sygdommen, der på sigt kan være stærkt invaliderende. -  Et eller andet sted er jeg jo glad for at få diagnosen. Der giver mig noget ro, det er ikke noget, jeg skal bekymre mig for. Det kan jeg lægge på hylden, og så kan jeg sove godt om natten, fortæller Christian Sørensen.
Christian Sørensen fra Sjørring skulle testet for diabetes. Ny genteknologi diagnosticerede ham i stedet med en sjælden gigtsygdom.